         ΕΡΓΑΤΟΫΠΑΛΛΗΛΙΚΟ ΚΕΝΤΡΟ Ν. ΧΑΝΙΩΝ

ΔΕΛΤΙΟ ΤΥΠΟΥ
Το Εργατ/κό Κέντρο Ν. Χανίων συνεδρίασε χθες 2/3/2016 ώστε να καθορίσει την περαιτέρω δράση του, με δεδομένη τη δογματική εμμονή της κυβέρνησης στις αδιέξοδες και καταστροφικές πολιτικές των μνημονίων.
Το Εργατ/κό Κέντρο Ν. Χανίων απαιτώντας την άμεση απόσυρση του ηθικά μη βιώσιμου και απαράδεκτου ασφαλιστικού νομοσχεδίου αποφάσισε :
· Την πραγματοποίηση Συλλαλητηρίου Διαμαρτυρίας στις 9 Μαρτίου και ώρα 7.00 μ.μ. στην πλατεία της Δημοτικής Αγοράς  σε συνεργασία με Συνδικαλιστικούς και Επιστημονικούς φορείς της χώρας που επίσης θίγονται από το υπό κατάθεση ασφαλιστικό νομοσχέδιο.
· Την συμμετοχή μας στην 48ωρη Γενική Πανελλαδική Απεργία που θα προκηρύξει η ΓΣΕΕ όταν και αν η κυβέρνηση προχωρήσει στην κατάθεση στη βουλή του οδοστρωτήρα του ασφαλιστικού.
Το Εργατ/κό Κέντρο Ν. Χανίων θα συνεχίσει τον αγώνα μέχρις ότου αυτοί που στέλνουν τους εργαζόμενους και ολόκληρη της Ελληνική κοινωνία στην κλίνη του Προκρούστη εγκαταλείψουν τις ανάλγητες πολιτικές τους.

